Ehdotus: neuvoston asetus lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta /* KOM/2000/0756 lopull. */





Ehdotus: NEUVOSTON ASETUS lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta (komission esittämä) PERUSTELUT Neuvoston asetuksella (EY) N:o 1015/94 [1] (sellaisena kuin se on myöhemmin muutettuna) otettiin käyttöön lopullinen polkumyyntitulli tiettyjen Japanista peräisin olevien televisiokamerajärjestelmien tuonnissa. Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä luetellut ammattikäyttöön tarkoitetut kamerajärjestelmät, joita ovat mainitussa asetuksessa olevaan tuotemääritelmään teknisiltä ominaisuuksiltaan sopivat korkealaatuiset kamerajärjestelmät, joita ei kuitenkaan voida pitää televisiokamerajärjestelminä, koska niitä ei voida käyttää televisiointiin. [1] EYVL L 111, 30.4.1994, s. 106; asetus sellaisena kuin se on viimeksi muutettuna asetuksella (EY) N:o 176/2000 (EYVL L 22, 27.1.2000, s. 29). Neuvosto vahvisti syyskuussa 2000 asetuksella (EY) N:o 2042/2000 [2] edellä mainitut lopulliset polkumyyntitullit, jotka oli otettu käyttöön polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [3] 11 artiklan 2 kohdan mukaisesti. [2] EYVL L 244, 29.9.2000, s. 38. [3] EYVL L 56, 6.3.1996, s.1; asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). Myöhemmin komissio on saanut japanilaiselta vientiä harjoittavalta televisiokamerajärjestelmien tuottajalta pyyntöjä lisätä neuvoston asetuksen (EY) N:o 1015/94 liitteeseen tiettyjä ammattikäyttöön tarkoitettuja kamerajärjestelmiä, jotta niihin ei sovellettaisi kyseisiä polkumyyntitulleja. Liitteenä olevassa neuvoston asetuksessa on asiasta tarkempia tietoja, jotka osoittavat, että asianomaiset mallit ovat polkumyyntitullista aiemmin vapautettujen ammattikäyttöön tarkoitettujen kamerajärjestelmämallien seuraajia, jotka on näin ollen syytä sisällyttää mainittuun liitteeseen. Ehdotus: NEUVOSTON ASETUS lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [4], [4] EYVL L 56, 6.3.1996, s. 1; asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). ottaa huomioon komission ehdotuksen, jonka tämä on tehnyt kuultuaan neuvoa-antavaa komiteaa, sekä katsoo seuraavaa: A. AIKAISEMPI MENETTELY (1) Neuvosto otti asetuksella (EY) N:o 1015/94 [5] käyttöön lopullisen polkumyyntitullin Japanista peräisin olevien televisiokamerajärjestelmien tuonnissa. [5] EYVL L 111, 30.4.1994, s. 106; asetus sellaisena kuin se on viimeksi muutettuna asetuksella (EY) N:o 176/2000 (EYVL L 22, 27.1.2000, s. 29). (2) Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä, jäljempänä 'liite', luetellut ammattikäyttöön tarkoitetut korkealaatuiset kamerajärjestelmät, jotka teknisiltä ominaisuuksiltaan sopivat asetuksen (EY) N:o 1015/94 1 artiklan 2 kohdan tuotemääritelmään, mutta joita ei voida pitää televisiokamerajärjestelminä, koska niitä ei voida käyttää televisiointiin. (3) Lokakuussa 1995 neuvosto muutti asetusta (EY) N:o 1015/94 asetuksella (EY) N:o 2474/95 [6]. Muutokset koskivat erityisesti samankaltaisen tuotteen määrittelyä ja lopullisen polkumyyntitullin soveltamisalan ulkopuolelle nimenomaisesti jätettäviä tiettyjä ammattikäyttöön tarkoitettuja kamerajärjestelmiä. [6] EYVL L 255, 25.10.1995, s. 11. (4) Lokakuussa 1997 neuvosto muutti asetuksella (EY) N:o 1952/97 [7] Sony Corporationiin ja Ikegami Tsushinkiin sovellettavien lopullisten polkumyyntitullien määriä polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, jäljempänä 'perusasetus', 12 artiklan mukaisesti. Lisäksi neuvosto jätti polkumyyntitullin soveltamisalan ulkopuolelle tiettyjä uusia ammattikäyttöön tarkoitettuja kamerajärjestelmiä ja lisäsi ne liitteeseen. [7] EYVL L 276, 9.10.1997, s. 20. (5) Neuvosto muutti asetusta (EY) N:o 1015/94 tammikuussa 1999 asetuksella (EY) N:o 193/1999 [8] ja tammikuussa 2000 asetuksella (EY) N:o 176/2000 [9] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle. [8] EYVL L 22, 29.1.1999, s. 10. [9] EYVL L 22, 27.1.2000, s. 29. (6) Syyskuussa 2000 neuvosto vahvisti asetuksella (EY) N:o 2042/2000 [10] lopulliset polkumyyntitullit, jotka oli otettu käyttöön asetuksella 1015/94 (sellaisena kuin se on myöhemmin muutettuna) perusasetuksen 11 artiklan 2 kohdan mukaisesti. [10] EYVL L 244, 29.9.2000, s. 38. B. AMMATTIKÄYTTÖÖN TARKOITETTUJA UUSIA KAMERAJÄRJESTELMÄMALLEJA KOSKEVA TUTKIMUS 1. Menettely (7) Japanilainen vientiä harjoittava tuottaja, Matsushita, ilmoitti komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja ja pyysi, että kyseiset kamerajärjestelmämallit ja niiden oheislaitteet sisällytettäisiin liitteeseen ja jätettäisiin näin ollen polkumyyntitullien soveltamisalan ulkopuolelle. (8) Komissio ilmoitti asiasta yhteisön tuotannonalalle ja aloitti tutkimuksen, jossa rajoituttiin sen määrittämiseen, kuuluivatko kyseiset tuotteet polkumyyntitullien soveltamisalaan ja olisiko asetuksen (EY) N:o 1015/94 artiklaosaa muutettava vastaavasti. 2. Tutkimuksen kohteena olevat mallit (9) Saatu pyyntö ja sen mukana olleet tekniset tiedot koskivat seuraavassa lueteltuja ammattikäyttöön tarkoitettuja kamerajärjestelmämalleja: - kameran rungot AW-E600 ja AW-E800 - uudet lisälaitteet kameran runkoihin AW-E600 ja AW-E800 - etsin WV-VF65B - kaukosäätöyksikkö WV-RC700A ja WV-RC550 (kameraohjausyksikkö) - kaukosäätörasia WV-CB700A ja WV-CB550 (kameraohjausyksikkö) - hybridiohjauspaneeli AW-RP501 ja AW-RP505 (kameraohjausyksikkö). Kaikkien edellä mainittujen mallien esitettiin kuuluvan ammattikäyttöön tarkoitettuihin kamerajärjestelmiin, joiden käyttötarkoituksena on ammattimainen videokuvaus. 3. Päätelmät (10) Komissio suoritti teknisen tutkimuksen, johon kuului mallien yksityiskohtainen vertailu liitteessä mainittuihin edeltäviin malleihin. Mallien todettiin olevan lähes samanlaisia. Todetut erot johtuvat ammattikäyttöön tarkoitettujen kamerajärjestelmien alalla tapahtuneesta teknisestä kehityksestä eivätkä ne vaikuttaneet tutkittujen järjestelmien luokittelemiseen ammattikäyttöön tarkoitetuiksi kamerajärjestelmiksi. Tämän vuoksi katsottiin, että kaikki kyseessä olevat mallit olisi jätettävä voimassa olevien polkumyyntitoimenpiteiden soveltamisalan ulkopuolelle. (11) Komissio ilmoitti päätelmistään yhteisön tuottajille ja televisiokamerajärjestelmien viejälle ja antoi niille mahdollisuuden ilmaista kantansa. Kun edellä esitetyn lisäksi otetaan huomioon, että asianomaiset osapuolet eivät ilmoittaneet vastustavansa komission päätelmiä, katsotaan, että kaikki johdanto-osan 9 kappaleessa luetellut mallit ja oheislaitteet ovat ammattikäyttöön tarkoitettuja kamerajärjestelmiä. Ne olisi näin ollen vapautettava Japanista peräisin oleviin televisiokamerajärjestelmiin sovellettavasta polkumyyntitullista, ja liitettä olisi muutettava tämän mukaisesti, ON ANTANUT TÄMÄN ASETUKSEN: 1 artikla Korvataan neuvoston asetuksen (EY) N:o 2042/2000 liite tämän asetuksen liitteellä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja LIITE Luettelo ammattikäyttöön tarkoitetuista kamerajärjestelmistä, jotka eivät ole televisiolähetyskamerajärjestelmiä ja jotka on vapautettu tullista >TAULUKON PAIKKA> >TAULUKON PAIKKA>